Jelaskan Gambaran keseluruhan dari Jalan Negeri Kedah K274 dalam bahasa melayu

Jalan Negeri K274, bermula sebagai kilometer sifar di persimpangan Jalan Persekutuan 1 (Jalan Jitra), di utara bandar Jitra, berdekatan dengan Jambatan Terusan Alor Changileh. Permulaan jajaran K274 terletak dalam Mukim Jitra, iaitu salah satu mukim dalam Daerah Kubang Pasu. K274 akan melalui beberapa kawasan perumahan kos rendah seperti Taman Ria, Taman Cempaka, Taman Kubang Pasu Satu, Taman Kubang Pasu Dua, Taman Rasa Sayang, dan Taman Sri Aman. Jajaran K274 adalah sejajar dengan Terusan Alor Changileh bermula dari Taman Ria sehinggalah Taman Kubang Pasu 2. Ia akan bersimpang dengan Jalan Tras 1, berhampiran dengan kawasan Taman Kubang Pasu 1, lalu bersimpang dengan Jalan Taman Kubang Pasu 2, yang menuju ke kawasan perumahan Taman Kubang Pasu 2. Berdekatan dengan muara Terusan Alor Changileh, K274 membengkok ke selatan, dan akan sejajar dengan Terusan Utara.

Di Taman Rasa Sayang, K274 akan bersimpang dengan Jalan Negeri K273 (Jalan Tan Seri Osman Aroff ke barat dan Jalan Kelubi ke timur). Persimpangan ini dikawal dengan lampu isyarat. Seterusnya, ia akan melalui kawasan perumahan Taman Bunga Raya dan Taman Jitra Dua. Tiada persimpangan untuk mencapai kawasan perumahan ini. 500 meter dari persimpangandi  Taman Rasa Sayang, K274 akan melintasi sebatang sungai iaitu, Sungai Tanjung Pauh. Berdekatan dengan lintasan ini, terdapat simpang kecil menuju ke pejabat agensi kerajaan iaitu Pejabat Perikanan Daerah Kubang Pasu dan Pusat Pengembangan Akuakultur Jitra yang dimiliki oleh Jabatan Perikanan Negeri Kedah. Jajaran K274 akan tamat di sini, dan diteruskan dengan jalan perbandaran Jalan Aman Utama, sehingga di simpang Jalan Ilmu, di Kawasan Perindustrian Darulaman.

Secara keseluruhannya, kesemua jajaran Jalan Negeri K274 yang diwartakan terletak dalam Mukim Jitra, salah satu mukim dalam Daerah Kubang Pasu. K274 juga merupakan jalan raya tunggal barat-selatan dengan dua lorong dari permulaan hingga pengakhiran hayat laluan dan diselia sepenuhnya oleh JKR Kubang Pasu, melalui Kerajaan Negeri Kedah. K274 dikenali sebagai Jalan Pusat Pembiakan Ikan Jitra dalam Sistem Maklumat Rekod-Rekod Jalan Raya Malaysia (MARRIS).